Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
Na o lebeletšane le kgateletšo ya dithaka? Ge e ba go le bjalo, sehlogo se se tla go thuša gore o kgone go lebeletšana le yona.
SEO O SWANETŠEGO GO SE TSEBA
“Ditlwaelano tše mpe di senya mekgwa e holago.”—1 Bakorinthe 15:33.
“Go bjalo ka ge eka re a tseba gore tsela e itšego e fošagetše, eupša ge re lebeletšane le boemo bjoo, re tšewa ke maikwelo gomme ra nyaka go kgahla batho ba bangwe!”—Dana.
Kgateletšo ya dithaka ga e fo ba kgateletšo yeo o e hwetšago go dithaka tša gago feela.
“Gantši kgateletšo yeo ke ekwago e tšwa go nna; ruri, ke nna ke kganyogago dilo tšeo dithaka tša ka di bolelago ka tšona le tšeo di dirago gore di bonagale eka di kgahliša kudu.”—Diana.
“Go na le nako yeo ke bego ke thatafalelwa ke go lebeletšana le kgateletšo ya dithaka, eupša ga bjale ga ke tšhabe go ba yo a fapanego gomme ke ema ke tiile diphethong tša ka. Ga go na selo seo se phalago gore o robale ka letswalo le le hlwekilego.”—Carla.
Nagana ka seo o lego sona. Ipotšiše gore, ‘Ke nyaka go ba motho wa mohuta mang?’ Ke moka o nagane ka kgateletšo yeo o lebeletšanego le yona gomme o ipotšiše gore, ‘Motho wa mohuta woo o be a tla dira’ng boemong bjo?’—Molao wa motheo wa Beibele: 2 Bakorinthe 13:5.
Lokišeletša boemo. Beibele e re: “Le tsebe kamoo le swanetšego go araba yo mongwe le yo mongwe ka gona.”—Bakolose 4:6.
‘Batho ba ba godilego moyeng, ba tlwaeditše matla a bona a go hlatha e le gore ba kgethologanye se se nepagetšego le se se fošagetšego.’—Baheberu 5:14.
“Tsela yeo o itebelelago ka yona e kgoma kudu kamoo o lebeletšanago le kgateletšo ya dithaka ka gona. Ge e ba o ikholofela, ga o tshwenyege ka seo ba bangwe ba se naganago ka wena—gomme gateetee kgateletšo ya dithaka e fetoga lefeela.”
“Ge e ba o inyatša, o ka katanela go amogelwa ke ba bangwe feela bakeng sa gore o ikwe o thabile. Eupša ge e ba o ikholofela ka seo o lego sona, go bonolo kudu go lemoga seo kgateletšo ya dithaka e lego sona ke moka wa e hlokomologa.”
Sehlogo sa go Latela
Madireng a Lefase